শান্তিপুরে ভাঙারস শোভাযাত্রায় মোবাইল চুরি

নদিয়া: নদিয়া (Nadia) জেলার শান্তিপুরে (Shantipur) ভাঙারস শোভাযাত্রা চলাকালীন একাধিক মোবাইল চুরির অভিযোগ উঠে আসে। উৎসব শেষ হতেই অভিযোগের ভিত্তিতে তদন্তে নামে শান্তিপুর থানার পুলিশ। দ্রুত অভিযানে পুলিশ কয়েকজন মোবাইল চোরকে গ্রেপ্তার করে এবং তাদের হেফাজত থেকে একাধিক চুরি যাওয়া ফোন উদ্ধার করে।

আরও পড়ুন: ৩৫ টাকার টিকিটে এক কোটি! পুরুলিয়ার ফুটবল খেলোয়াড়ের জীবনে রাতারাতি পরিবর্তন

উদ্ধার হওয়া সেই মোবাইলগুলি প্রকৃত মালিকদের হাতে ফিরিয়ে দিতে উদ্যোগী হয় পুলিশ প্রশাসন। ইতিমধ্যে চারজনের হাতে তাদের হারিয়ে যাওয়া মোবাইল তুলে দিয়েছেন শান্তিপুর থানার আধিকারিকরা। পুলিশ সূত্রে জানা গেছে, আরও যাদের মোবাইল চুরি হয়েছে, তারা থানার সঙ্গে যোগাযোগ করছেন। যাচাই-বাছাইয়ের পর তাঁদেরও মোবাইল ফেরত দেওয়া হবে বলে জানিয়েছে প্রশাসন।